Seesama religioossus jätab kohati aga nii kipaka mulje, et vägisi tekib tunne, et Raudkaart peaks arstiteadlastele enam huvi pakkuma, kui kirjandussõpradele. Aga teisalt  eks hoiatas ju autor juba esimesel lehel, et tegu pole kirjanduslikest reeglitest lähtuva tööga, vaid kirjanduslikele reeglitele mõtlemata, vabalt ja südamest purskuvalt kirja pandud tagasivaatega oma poliitilisele minevikule. Codreanu ütleb, et Arvamus, mida mittelegionaarne maailm järgnevate lehekülgede kohta avaldab, on mulle ükskõik, samuti ka mõju mida ta sellises maailmas tekitada võiks. Üks on kindel  enesehinnanguga sel mehel probleeme polnud.